බදුල්ල නගරයේ කසළ බැහැර කරන ස්ථානයක ඇතිවූ ගින්නත් සමඟ වසා තිබුණු පාසල් සියල්ල අද විවෘත කර තිබුණා.නමුත් එම පාසල්වල සිසුන්ගේ පැමිණීම පැවතියේ ඉතාමත්ම අවම මට්ටමකයි.බදුල්ල වින්සන්ට් ඩයස් ක්‍රීඩාංගණය අසල පවත්වාගෙන යනු ලබන නගර සභාවට අයත් කසල බැහැර කරන ස්ථානයේ ගින්නක් හටගත්තේ පසුගිය ඉරිදාපස්වරුවේයි.යුද හා ගුවන් හමුදාවන්ගේ ද සහය ඇතිව ගින්න හටගෙන දින 4 කට පසුව ඊයේ දිනයේදී එය මුළුමනින්ම නිවා දැමීමට හැකිවුණා.නමුත් අද උදෑසන කාලයේදීත් කසළ අංගනයේ ඇතැම් ස්ථානවලින් සුළු වශයෙන් දුමාරයක් පිටවන ආකාරය දක්නට ලැබුණා.නගරයේ පාසල් විවෘත කර තිබුණත් සිසුන්ගෙන් බහුතරයක් අද දිනයේත් නොපැමිණි බව අප වාර්තාකරුවන් සඳහන් කළා.